input: IZVEDBENA UREDBA SVETA (EU) št. 1159/2014
  z dne 30. oktobra 2014
  o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo
  SVET EVROPSKE UNIJE JE -
  ob upoštevanju Pogodbe o delovanju Evropske unije,
  ob upoštevanju Uredbe Sveta (ES) št. 765/2006 z dne 18. maja 2006 o omejevalnih ukrepih v zvezi z Belorusijo (1) in zlasti člena 8a(1) Uredbe,
  ob upoštevanju naslednjega:
  (1)
  Svet je 18. maja 2006 sprejel Uredbo (ES) št. 765/2006.
  (2)
  Svet meni, da za nekatere osebe in subjekte s seznama oseb in subjektov, za katere veljajo omejevalni ukrepi, iz Priloge I k Uredbi (ES) št. 765/2006, ni več razlogov, da bi bili še naprej na tem seznamu.
  (3)
  Poleg tega bi bilo treba posodobiti informacije, ki se nanašajo na nekatere osebe in subjekte s seznama oseb in subjektov, za katere veljajo omejevalni ukrepi, iz Priloge I k Uredbi (ES) št. 765/2006.
  (4)
  Prilogo I k Uredbi (ES) št. 765/2006 bi bilo zato treba ustrezno spremeniti -
  SPREJEL NASLEDNJO UREDBO:
  Člen 1
  Priloga I k Uredbi (ES) št. 765/2006 se spremeni, kot je določeno v Prilogi k tej uredbi.
  Člen 2
  Ta uredba začne veljati na dan objave v Uradnem listu Evropske unije.
  Ta uredba je v celoti zavezujoča in se neposredno uporablja v vseh državah članicah.
  V Bruslju, 30. oktobra 2014